**KOPRIVNIČKO-KRIŽEVAČKA ŽUPANIJA,** Ulica Antuna Nemčića 5, Koprivnica, OIB: 06872053793, koju zastupa Župan Darko Koren, ing. građ. (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_\_ ((u daljnjem tekstu: Izvršitelj)

zaključili su

**UGOVOR**

**o nabavi usluge održavanja računalne mreže i opreme**

**u sklopu projekta e-škole**

**Članak 1.**

Predmet ovog ugovora je usluga održavanja računalne mreže, opreme i programa – druga faza projekta „e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće“.

Izvršitelj se obvezuje poslove iz ovog Ugovora obavljati putem 3 (tri) stručnjaka za tehničku podršku.

Stručnjak za tehničku podršku (STP) pomaže zaposlenicima škole pri korištenju opreme i mreže iz projekta, prema potrebi ažurira operacijske sustave na opremi te prijavljuje kvarove CARNET-ovom helpdesku. To je osoba kojoj se učitelji i nastavnici mogu obratiti u slučajevima kada npr. imaju problema sa spajanjem na školsku mrežu ili sa laptopom, pametnim ekranom ili učeničkom opremom. Ukoliko se radi o kvaru opreme on ga prijavljuje helpdesku, ako se radi o poteškoći koju on može otkloniti, također se može obratiti helpdesku za pomoć pri njenom otklanjanju.

U okviru projekta za stručnjake za tehničku podršku će biti organizirana i edukacija vezana uz specifičnosti isporučene opreme, mreža i sustava. Također su pretplaćeni na CARNET-ove mailing liste putem kojih dobivaju informacije od CARNET-a te mogu razmjenjivati iskustva s drugim kolegama.

Isporučitelj mreže (CARNet) je oformio helpdesk koji pruža podršku školama uključenima u projekt. Helpdesk pruža podršku isključivo stručnjacima za tehničku podršku. Podrška se pruža putem telefona, elektronske pošte i web stranice sustava za prijavu problema. Radno vrijeme helpdeska je od ponedjeljka do petka, u vremenu od 8 do 20 sati.

**Članak 2.**

Poslovi stručnjaka za tehničku podršku su:

* intervencije na zahtjev škole na pasivnoj i aktivnoj mrežnoj opremi dobivenoj u projektu e-škole
* provjera ispravnosti razne opreme (tableti, hibridna računala, prijenosnici, računala) prema zahtjevima škola
* asistencija osoblju škole pri otklanjanju problema s radom novouvedenih WiFi sustava
* prekonfiguracija mrežne opreme prema zahtjevima škole
* preuzimanje opreme u servis radi detekcije kvarova
* reinstalacije operativnih sustava na opremi
* slanje neispravnih uređaja u centralni servis i povrat u opreme u škole
* zaprimanje raznih zahtjeva škola te otvaranje ticketa u sustavu CARNet helpdeska
* podrška upravljanju sustavima za elektroničku poštu,
* podrška upravljanju domenama,
* podrška upravljanju sustavom školskih mrežnih stranica,
* podrška sustavu za upravljanje dokumentima i dijeljenjem dokumenata,
* podrška sustavu za upravljanje virtualnim poslužiteljima,
* izlasci na intervencije prema zahtjevima i potrebi.

**Članak 3.**

Stručnjaci za tehničku podršku koji će u ime Izvršitelja obavljati uslugu su:

1. \_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_

**Članak 4.**

Rok za otklanjanje kvara je 24 sata za kvarove na mreži, odnosno 3 (tri) radna dana za ostale kvarove (ako otklon kvara ne zahtijeva uključivanje treće strane). Rok počinje teći od trenutka slanja pismene prijave kvara na mail pružatelja usluge \_\_\_\_\_\_\_\_\_\_\_\_\_\_\_\_\_.

Prijavu kvara može izvršiti svaki zaposlenik škole kod kojega je kvar nastao.

**Članak 5.**

Količine predmeta nabave (potrebnih sati za obavljanje usluge) su okvirne i stvarno nabavljene količine mogu biti manje ili veće od okvirnih. Ukupna plaćanja bez PDV-a na temelju sklopljenog ugovora ne smiju prelaziti iznos za koji je potrebno provesti postupak javne nabave.

Okvirne količine sati obavljanja usluge po školama nalaze se u tablici u privitku ovog Ugovora.

**Članak 6.**

Dijelovi opreme koji se zamjenjuju novima nisu predmet ovog Ugovora, te se nabava i plaćanje istih ugovara sa svakom školom ponaosob.

**Članak 7.**

Usluga se pruža na adresama škola odnosno ovisno o konkretnim potrebama, putem udaljene veze, te u servisnom centru pružatelja usluge.

Škole koje su obuhvaćene ovim Ugovorom su:

1. Osnovna škola Koprivnički Bregi, Trg sv. Roka 2, Koprivnički Bregi
2. Osnovna škola Fran Koncelak Drnje, Pemija 72, Drnje, te PŠ Josipa Generalića Hlebine, Trg Ivana Generalića 6, Hlebine
3. Osnovna škola Gola, Trg kardinala Alojzija Stepinca 4a, Gola
4. Osnovna škola Legrad, Trg sv. Trojstva 35, Legrad
5. Osnovna škola Mihovil Pavlek Miškina Đelekovec, Mirka Viriusa 28, Đelekovec
6. Osnovna škola „Prof. Blaž Mađer“ Novigrad Podravski, Gajeva 17a, Novigrad Podravski
7. Osnovna škola Andrije Palmovića Rasinja, Školska ulica 15, Rasinja
8. Osnovna škola Sokolovac, Trg dr. T. Bardeka 10, Sokolovac
9. Osnovna škola Sveti Petar Orehovec, Sveti Petar Orehovec 90, Sveti Petar Orehovec
10. Osnovna škola Sidonije Rubido Erdödy Gornja Rijeka, Jablanova 1, Gornja Rijeka
11. Osnovna škola Kloštar Podravski, 1. svibnja 50, Kloštar Podravski, te PŠ Podravske Sesvete, Trg kraja Tomislava bb, Podravske Sesvete
12. Osnovna škola „Grigor Vitez“ Sveti Ivan Žabno, Trg Karla Lukaša 7, Sveti Ivan Žabno
13. Osnovna škola Molve, Trg kralja Tomislava 10, Molve
14. Osnovna škola Ferdinandovac, Dravska 66, Ferdinandovac
15. Osnovna škola Prof. Franje Viktora Šignjara Virje, Gundulićeva 5a, Virje
16. Osnovna škola Ivan Lacković Croata Kalinovac, Dravska 6, Kalinovac
17. Osnovna škola Kalnik, Trg Stjepana Radića 9, Kalnik
18. Osnovna škola Koprivnički Ivanec, Seljačke bune bb, Kunovec, te PŠ Koprivnički Ivanec, Koprivnička 27, Koprivnički Ivanec
19. Strukovna škola Đurđevac, Dr. Ivana Kranjčeva 5, Đurđevac
20. Gimnazija dr. Ivana Kranjčeva 5, Đurđevac
21. Gimnazija „Fran Galović“ Koprivnica, dr. Ž. Selingera 3a, Koprivnica
22. Obrtnička škola Koprivnica, Trg slobode 7, Koprivnica
23. Srednja škola Koprivnica, Trg slobode 7, Koprivnica
24. Gimnazija I. Z. Dijankovečkoga Križevci, Milislava Demerca 8, Križevci
25. Srednja škola „Ivan Seljanec“ Križevci, Trg sv. Florijana 14b, Križevci
26. Srednja gospodarska škola Križevci, Milislava Demerca 1, Križevci

**Članak 8.**

Usluga se obavlja od 01. rujna 2021. godine do 31.12.2021. godine.

**Članak 9.**

Vrijednost usluge iz članka 1. ovog Ugovora iznosi \_\_\_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_), na što se obračunava PDV po stopi od 25% u iznosu \_\_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_\_\_\_) te sveukupna cijena obavljanja usluge iznosi \_\_\_\_\_\_\_\_\_\_\_\_\_\_ kuna s PDV-om (slovima: \_\_\_\_\_\_\_\_\_\_\_\_\_\_\_).

**Članak 10.**

Plaćanje će se obavljati temeljem izdanih mjesečnih elektroničkih računa u roku 30 dana od dana primitka valjanog računa, na IBAN Izvršitelja \_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_\_\_. Izvršitelj je dužan uz račun dostaviti i radne naloge za protekli mjesec, ovjerene od strane odgovorne osobe u školi, te izvješće o pruženim uslugama sa specifikacijom utrošenih sati po korisniku.

**Članak 11.**

Izvršitelj je dužan u trenutku potpisivanja ugovora dostaviti jamstvo za uredno izvršenje ugovora za slučaj povrede ugovornih obveza, u obliku zadužnice ili bjanko zadužnice ovjerene od strane nadležnog tijela. Jamstvo mora pokrivati iznos od \_\_\_\_\_\_\_\_\_ kuna, što odgovara iznosu od 10% vrijednosti ugovora bez PDV-a.

**Članak 12.**

Naručitelj ima pravo na pisanu reklamaciju u pogledu kvalitete izvršene usluge u roku od 30 (trideset) dana od izvršenja usluge. Pružatelj usluge je dužan u roku od 3 (tri) dana po primitku reklamacije riješiti reklamaciju o vlastitom trošku, ili u protivnom snosi trošak štete nastale na strani Naručitelja.

U slučaju kašnjenja izvršenja usluge, uzrokovanog isključivom odgovornošću pružatelja usluge, isti će Naručitelju platiti ugovornu kaznu u iznosu od 2‰ od vrijednosti ugovora, za svaki dan kašnjenja do urednog ispunjenja, s tim da ukupni iznos ugovorne kazne ne može prijeći 5%.

Pružatelj usluge dužan je ugovornu kaznu platiti u roku 7 (sedam) dana od dana zaprimanja zahtjeva za plaćanje od strane Naručitelja. Naručitelj može naplatiti ugovornu kaznu i na način odbijanja iznosa obračunate kazne od fakturiranog iznosa za izvršenu uslugu ili pak Izvršitelj može za odgovarajući iznos ugovorne kazne umanjiti iznos računa koji ispostavlja Naručitelju za izvršenu uslugu.

**Članak 13.**

Naručitelj ima pravo raskinuti ovaj Ugovor u slučaju neizvršavanja obveza iz ovog Ugovora od strane Izvršitelja. U tom slučaju naplatit će se jamstvo za uredno izvršenje ugovora.

Izvršitelj ima pravo raskinuti ovaj Ugovor ukoliko Naručitelj ne ispuni financijske obveze.

**Članak 14.**

Izvršitelj se obvezuje čuvati povjerljivost svih osobnih podataka kojima će imati pristup prilikom izvršenja ovog Ugovora.

Izvršitelj osobne podatke iz stavka 1. ovog članka neće koristiti ni na koji način niti će poduzimati bilo kakve radnje koje bi mogle značiti otkrivanje, promjenu ili gubitak tih osobnih podataka.

Izvršitelj se obvezuje da će povjerljivost osobnih podataka iz stavka 1. ovog članka čuvati i nakon prestanka ovog Ugovora.

Bilo kakvo neovlašteno raspolaganje Izvršitelja osobnim podacima iz stavka 1. ovog članka predstavlja povredu zakonske obveze, pod materijalnom i kaznenom odgovornošću.

Zakonski zastupnik Izvršitelja dužan je o čuvanju povjerljivosti osobnih podataka iz stavka 1. ovog članka izvijestiti sve svoje zaposlene.

**Članak 15.**

Potpisom ovog Ugovora, ugovorne strane utvrđuju da će za sve slučajeve koji ovim Ugovorom nisu predviđeni ili su predviđeni suprotno, primijeniti Zakon o obveznim odnosima.

**Članak 16.**

Sve sporove koji eventualno nastanu u tijeku pružanja usluge ugovorne strane rješavat će sporazumno. Ako eventualni spor ugovorne strane ne riješe na spomenuti način suglasne su da je mjerodavan stvarno nadležan sud.

**Članak 17.**

Ovaj Ugovor stupa na snagu danom potpisa ugovornih strana.

**Članak 18.**

Ugovor je sastavljen u šest (6) istovjetnih primjeraka, za svaku ugovornu stranu po tri (3), a zaključen je danom potpisa ovlaštenih osoba.

KLASA:

URBROJ:

U Koprivnici, \_\_\_\_\_\_\_\_ 2021. godine

|  |  |  |
| --- | --- | --- |
| **IZVRŠITELJ** |  | **NARUČITELJ** |
|  |  |  |
|  |  |  |